b"\n_START_ARTICLE_\nLuis Manuel Fern\xc3\xa1ndez Portocarrero\n_START_SECTION_\nBiografia\n_START_PARAGRAPH_\nSegon fill del marqu\xc3\xa8s d'Almenara, va estudiar a la universitat de Toledo. Fou nomenat cardenal el 1669. La seva influ\xc3\xa8ncia a la cort va ser considerada com una amena\xc3\xa7a per la reina mare Maria Anna d'\xc3\x80ustria i per l'infant Joan Josep d'\xc3\x80ustria, que el 1677 van disposar el seu allunyament designant-li virrei de Sic\xc3\xadlia, en les funcions del qual va haver d'acarar la revolta de Messina, en la que els sicilians comptaven amb el suport militar de les tropes franceses. El 1678 se'l va destinar a l'ambaixada espanyola a Roma._NEWLINE_Al setembre de 1679 va tornar a Espanya per ocupar-se dels assumptes de govern a Madrid. _NEWLINE_Va afrontar en els \xc3\xbaltims anys del regnat de Carles II al problema successori, ja que el rei despr\xc3\xa9s d'haver contret matrimoni per dues vegades no havia pogut engendrar un hereu que continu\xc3\xa9s la dinastia dels Habsburg espanyols. Portocarrero, en adonar-se'n de la impossibilitat que arrib\xc3\xa9s al m\xc3\xb3n tan anhelat hereu a causa dels problemes de salut del monarca es va posicionar a favor del testament que llegava a Josep Ferran de Baviera la corona espanyola, per\xc3\xb2 la precipitada defunci\xc3\xb3 d'aquest quan encara era un nen li va fer canviar d'opini\xc3\xb3 i decantar-se per un n\xc3\xa9t de Llu\xc3\xads XIV, Felip, el duc d'Anjou, que seria conegut m\xc3\xa9s tard com Felip V i que regnaria a Espanya durant quaranta-sis anys estant el primer monarca a Espanya de la casa reial de Borb\xc3\xb3, procedent del Regne de Fran\xc3\xa7a._NEWLINE_Portocarrero va prendre aquesta decisi\xc3\xb3 de donar suport el candidat franc\xc3\xa8s, ja que creia que aquesta era l'\xc3\xbanica manera de salvaguardar la integritat territorial espanyola aliant-se amb l'home m\xc3\xa9s poder\xc3\xb3s a l'Europa del segle XVII, Llu\xc3\xads XIV, el Rei Sol. En morir Carles II al novembre de 1700, es va desencadenar un greu conflicte b\xc3\xa8l\xc2\xb7lic a tot el continent entre Felip i el candidat austr\xc3\xadac, l'arxiduc Carles d'Habsburg que defensava els seus drets a la corona al\xc2\xb7legant el seu parentesc amb la fam\xc3\xadlia reial espanyola. La guerra de successi\xc3\xb3 espanyola va finalitzar amb ell tractat d'Utrecht reconeixent Felip com leg\xc3\xadtim rei, renunciant aquest alhora al Milanesat, Regne de N\xc3\xa0pols, Regne de Sardenya i a Holanda espanyols que passarien a les mans de l'arxiduc Carles, convertit en emperador del Sacre Imperi Romanogerm\xc3\xa0nic despr\xc3\xa9s de la mort del seu pare, l'emperador Leopold I i del seu germ\xc3\xa0 gran Josep I. Nom\xc3\xa9s arribar a Irun el 23 de gener de 1701, i abans de ser coronat, Felip V ja va nomenar Portocarrero virrei de Catalunya per tal de mantenir-lo allunyat de les intrigues pol\xc3\xadtiques de la cort. Portocarrero, irritat, es va sentir poc recompensat per l'ajut que havia prestat al nou monarca i es va rebel\xc2\xb7lar contra ell donant un suport velat a l'austriacisme. Malgrat aix\xc3\xb2 a Catalunya Portocarrero no tingu\xc3\xa9 una gesti\xc3\xb3 gens f\xc3\xa0cil, ja que els tres comuns no el van recon\xc3\xa8ixer fins al 2 de mar\xc3\xa7, i despr\xc3\xa9s es va veure immers en els nombrosos conflictes entre aquests i la monarquia, com ara el cas d'Arnald J\xc3\xa4ger._NEWLINE_Finalment Felip V el va desterrar de la cort a Toledo, on va morir el 1709."